Jaan Sibul

Jaan Sibul (alias Ivan Narodny, J. Talune, 11. november 1869 Viluste, Veriora vald – 23. september 1953 Sharon, Connecticut) oli eesti kirjamees.Kitvel, Toivo 2017. Jaan Sibul/J. Talune/Ivan Narodny. Vikerkaar 6/2017.

Tegutses aktivistina.Kitvel, Toivo 2017. Kolm nime – üks mees: lugu Verioralt pärit kirjanikust, kes Atlandi tagant Eesti vabariiki toetas. Tallinn: Külim. Teda on nimetatud üheks esimeseks eestlasest ulmekirjanikuks.Ilves, Aapo 2018. Ilmus raamat Jaan Sibulast ehk Ivan Narodny'st. Räpina Rahvaleht, jaanuar, lk 7.                                            

8. aprillil 1906 teatas Los Angeles Herald: "Fakte Vene revolutsioonist vahendas meile revolutsioonilise liikumise üks peategelasi, kes on end siin juba viis nädalat varjanud, kuna ta pea eest pandi välja 50 000 rubla. See mees on Ivan Narodny. Ta oli läinudaastase Kroonlinna ülestõusu juht ning kolm nädalat ka välisilmale tundmatu Balti provintsivalitsuse juht. Viimase uputasid verre kasakad, kes tapsid Narodny naise ja kaks last ning põletasid maha tema maja. Enne seda oli ta veetnud neli aastat vanglas. Meie maale tuli hr Narodny selleks, et koguda raha uue Vene revolutsiooni jaoks. Selles ettevõtmises löövad kaasa Nikolai Tšaikovski [helilooja vend], keda nimetatakse Vene revolutsiooni isaks, ja kirjanik Maksim Gorki, kes saabub siia järgmisel nädalal."

Kaks aastat hiljem kirjutas Albuquerque Citizen "värvikast tegelasest, kindral [!] Ivan Narodnyst, kelle vankumatu vaprus on hoidnud Venemaa poliitikaelu keemistemperatuuril."Paavo Kivine. Lurichi sõda. 2018. Lk. 306.

Tegelikult oli tema õige nimi Jaan Sibul (John Onion), aga teda tunti ka nime Jaan Tasane (hääldada Tah'zahny) all. Viimase võttis ta 1898. aastal, kui vabanes Võru vanglast, kuhu oli saadetud valerahategemise eest. Vanglast vabastati ta psühhiaatrilise tõendi alusel, et tegu on vaimuhaigega.Paavo Kivine. Lurichi sõda. 2018. Lk. 307.

Revolutsiooni rahastamiseks väljastas Ivan Narodny 1000-dollarisi võlakohustusi, nimetades end sel puhul Vene Vabariigi peaministriks.Paavo Kivine. Lurichi sõda. 2018. Lk. 310.

Tema teoste hulka kuulub näidend Taevaneitsi (The Skygirl), mis lasvastati 1923. aasta suvel. Ulmejuttudest on talt ilmunud Tehismees (The artificial Man, mille avaldas 1912. aastal ajaleht The San Francisco Call, 068G ja Ristilöödud newyorklane (The Crucified New Yorker). Viimased kaks ilmusid ajakirjas The Pilgrims Almanach.Kuumad allikad, Tormi Ariva, lk. 22-23

Viited

Välislingid
 Leevi Lillemäe, "Põlvamaal tuuakse lavale Räpina kirjaniku ja müüdilooja Jaan Sibula elu" ERR, 18. juuli 2024
 Aapo Ilves, "Aoluku mõotanu võrokõnõ" Uma Leht, 21. detsember 2017
 Toivo Kitvel, "Jaan Sibul/J. Talune/Ivan Narodny" Vikerkaar 6/2017

Kategooria:Eesti inimesed
Kategooria:Eesti fotograafid
Kategooria:Eesti ajakirjanikud
Kategooria:Eesti ulmekirjanikud
Kategooria:Eesti karskustegelased
Kategooria:Eestlased Ameerika Ühendriikides
Kategooria:Sündinud 1869
Kategooria:Surnud 1953